Гэта адзіная ўстанова на тэрыторыі раёна, працуючая ў статусе бібліятэкі-музея (заснавана ў 2006 годзе). Мае дзве музейныя залы: “Мінулае і сучаснае вёскі Малькавічы”, “Быт і этнаграфія”. Бібліятэка-музей знаёміць з матэрыяламі аб людзях, якія сваёй самаадданай працай і гераічнымі ўчынкамі стваралі гісторыю вёскі, бытам, культурай, традыцыямі, звычаямі і абрадамі продкаў. Акрамя таго, пры бібліятэцы створаны клуб “Скарбніца”, які аб’ядноўвае людзей пажылога ўзросту.